**Jere Henriksson** (s. 8. helmikuuta 2001 Oulu) on suomalainen jääkiekkoilija, joka pelaa SM-liigajoukkue TPS:ssä lainalla HPK:sta. Hän on pelipaikaltaan oikea laitahyökkääjä.

Ura
---

### Seuraura

Henriksson kasvoi Oulunsalossa ja hän on Kiekko-Laserin kasvatti. Hän muutti jo D-juniori-ikäisenä isoveljensä Jesperin mukana Helsinkiin ja siirtyi Helsingin IFK:n organisaatioon. Henriksson voitti kauden 2015–2016 päätteeksi C-nuorten Suomenmestaruuden. Kaudeksi 2017–2018 hän siirtyi Jokereiden B-nuoriin. Kauden 2018–2019 päätteeksi Henriksson voitti B-nuorten Suomenmestaruuden. Hän pelasi reilut puolet kaudestaan kuitenkin Jokereiden A-nuorissa, joita Henriksson edusti myös Junior Club World Cupissa. Kaudella 2019–2020 hän oli tehoilla 24+28=52 joukkueen paras maalintekijä ja toiseksi paras pistemies Jolle Nikanderin jälkeen. Henriksson sijoittui A-nuorten SM-liigan alku- ja runkosarjan yhteenlasketussa pistepörssissä kahdeksanneksi.

Maaliskuussa 2020 Henriksson teki juniorisopimuksen Tapparan SM-liigajoukkueen kanssa. Hän aloitti kauden 2020–2021 seuran U20-joukkueessa. Henriksson valittiin U20 SM-sarjan marraskuun kuukauden pelaajaksi. Hän pelasi sarjassa alkukaudella kaikkiaan 23 runkosarjaottelua tehopistein 16+27=43 sijoittuen Tapparan sisäisessä pistepörssissä toiseksi Mikko Pertun jälkeen. Henrikssonin piste per peli -keskiarvo 1.87 oli vähintään puolet kaudesta pelanneista koko U20 SM-sarjan paras. Hän jakoi alku- ja runkosarjan yhteenlasketun pistepörssin seitsemännen sijan Jukureiden Kalle Matikaisen ja Ässien Valtteri Karnarannan kanssa. Henriksson valittiin kauden päätteeksi sarjan ensimmäiseen tähdistökentälliseen. Hän debytoi Tapparan SM-liigajoukkueessa 29. joulukuuta 2020 Vaasan Sportia vastaan. Henriksson merkittiin joukkueensa nelosketjun vasempaan laitaan Jarkko Malisen ja Lassi Vanhatalon viereen. Hän sai ottelussa jääaikaa 10.57 minuuttia ja Henriksson keräsi teholukeman −1. Liigauransa avausmaalin hän teki 24. helmikuuta 2021 JYPiä vastaan. Henriksson onnistui vakiinnuttamaan paikkansa SM-liigassa, jossa hänen tulokaskautensa toi 35 runkosarjaottelussa tehot 1+2=3 ja yhdeksässä playoff-ottelussa kaksi syöttöpistettä.

Toukokuussa 2021 Henriksson teki Tapparan kanssa vuoden mittaisen ammattilaissopimuksen. Helmikuussa 2022 hän teki seuran kanssa taas vuoden mittaisen jatkosopimuksen. Jatkoaika.com-verkkolehden pelaaja-arvion mukaan Henrikssonilta odotettiin kaudella 2021–2022 kehitysaskeleita, mutta hänen oli kuitenkin vaikea löytää sopivaa roolia. Henriksson pelasi 30 runkosarjaottelua tehopistein 2+3=5, mutta hän ei saanut kuitenkaan peliaikaa pudotuspeleissä. Henriksson voitti kauden päätteeksi kuitenkin Suomenmestaruuden. Hän voitti kauden aikana myös Mestarien liigan hopeaa. Henriksson pelasi osan kaudestaan vielä myös Tapparan U20-joukkueessa.

Alkukaudella 2022–2023 Henriksson rikkoi jo SM-liigan yhden kauden piste-ennätyksensä ja teki 28 runkosarjaottelussa tehot 3+5=8. Hänen roolinsa jäi kauden edetessä kuitenkin pieneksi. Tammikuun 2023 lopulla Tappara lainasi Henrikssonin alustavasti kolmen ottelun mittaisella sopimuksella HPK:hon. Helmikuussa 2023 hänen lainasopimustaan jatkettiin kauden loppuun. Samalla Henrikssonin uutisoitiin tehneen HPK:n kanssa kauden 2023–2024 loppuun asti kestävän sopimuksen. Hän teki SM-liigan runkosarjan aikana kaikkiaan 14 tehopistettä. Tapaninpäivänä 2023 HPK vuokrasi Henrikssonin TPS:ään 7. tammikuuta 2024 ulottuvalla sopimuksella paikkaamaan hyökkäyksen loukkaantumisia.

### Maajoukkueura

Henriksson on pelannut neljä nuorten maaottelua.

Muuta
-----

Henrikssonin isoveli Jesper pelaa puolustajana Mestis-joukkue Kajaanin Hokissa. Jere Henriksson on maininnut esikuvakseen Mikael Granlundin, mutta kertonut myöhemmin seuranneensa myös Nikita Kutšerovin pelaamista.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2018–2019 | Jokerit | A-SM | 16 | 6 | 4 | 10 | 0 | – | – | – | – | – |
| 2019–2020 | Jokerit | A-SM | 47 | 24 | 28 | 52 | 22 | 1 | 1 | 0 | 1 | 0 |
| 2020–2021 | Tappara | U20-SM | 23 | 16 | 27 | 43 | 18 | – | – | – | – | – | Ykköstähdistö |
|  | Tappara | SM-liiga | 35 | 1 | 2 | 3 | 2 | 9 | 0 | 2 | 2 | 0 |
| 2021–2022 | Tappara | U20-SM | 7 | 2 | 2 | 4 | 0 | 2 | 1 | 0 | 1 | 0 |
|  | Tappara | SM-liiga | 30 | 2 | 3 | 5 | 0 | – | – | – | – | – | Kanada-malja |
| 2022–2023 | Tappara | U20-SM | 2 | 2 | 1 | 3 | 0 | – | – | – | – | – |
|  | Tappara | SM-liiga | 27 | 3 | 5 | 8 | 4 | – | – | – | – | – |
|  | HPK | SM-liiga | 15 | 2 | 4 | 6 | 4 | – | – | – | – | – |
| 3 kautta | yhteensä | SM-liiga | 107 | 8 | 14 | 22 | 10 | 9 | 0 | 2 | 2 | 0 |

Lähteet
-------

* Jere Henriksson The Internet Hockey Databasessa (englanniksi)
* Jere Henriksson Eurohockey-sivustolla (englanniksi)
* Jere Henriksson *Elite Prospects*. Everysport Media Group AB.  (englanniksi)

### Viitteet

1. ↑  Tilastot *liiga.fi*. Jääkiekon SM-liiga Oy. Viitattu 29.12.2020.
2. 1 2 3 4 5  Jere Henriksson *Elite Prospects*. Everysport Media Group AB.  (englanniksi)
3. 1 2  Sihvonen, Varpu: Tapparan Jere Henriksson osasi odottaa vahvaa kautta U20 SM-sarjassa – "Kokonaisvaltaisempaa peliä" *leijonat.fi*.  21.10.2020. Suomen Jääkiekkoliitto – Finlands Ishockeyförbund ry. Viitattu 29.12.2020.
4. ↑  Elite Prospects - U20 SM-liiga Stats 2019-2020 *eliteprospects.com*. Everysport Media Group AB. Viitattu 29.12.2020. (englanniksi)
5. ↑  Seppä, Lassi: Dominik Hrachovina palaa Tapparaan − myös tukku nuoria kirvesrintoihin *Jatkoaika.com*.  27.3.2020. Jatkoaika r.y. Viitattu 29.12.2020.
6. ↑  Mennander, Pasi: Tapparan hyökkääjä Jere Henriksson marraskuun paras pelaaja U20 SM-sarjassa *leijonat.fi*.  1.12.2020. Suomen Jääkiekkoliitto – Finlands Ishockeyförbund ry. Viitattu 29.12.2020.
7. ↑  Elite Prospects - U20 SM-sarja Stats 2020-2021 *eliteprospects.com*. Everysport Media Group AB. Viitattu 10.6.2021. (englanniksi)
8. ↑  Tappara - Sport, 29.12.2020 *liiga.fi*.  29.12.2020. Jääkiekon SM-liiga Oy. Viitattu 29.12.2020.
9. ↑  Tappara - Sport, 29.12.2020 *liiga.fi*.  29.12.2020. Jääkiekon SM-liiga Oy. Viitattu 29.12.2020.
10. ↑  Tappara - JYP, 24.2.2021 *liiga.fi*.  24.2.2021. Jääkiekon SM-liiga Oy. Viitattu 24.2.2021.
11. 1 2  Joukkue on julkaistu - tältä näyttää Tappara kaudella 2021-22! *tappara.fi*.  19.5.2021. Tamhockey Oy. Viitattu 27.5.2021.
12. ↑  Seppä, Lassi: Tappara sorvasi yksivuotisen jatkosopimuksen Jere Henrikssonin kanssa: "Hyökkääjässä tapahtui suuria muutoksia reilussa vuodessa, mutta haastavat askeleet ovat vasta edessä" *Jatkoaika.com*.  4.2.2022. Jatkoaika r.y. Viitattu 4.2.2022.
13. ↑  Lahtinen, Matias; Laine, Eveliina: Tapparan pelaaja-arviot 2021−22: Mestareilla oli valtavasti hyviä pelaajia, mutta myös heikompia lenkkejä *Jatkoaika.com*.  8.6.2022. Jatkoaika r.y. Viitattu 2.7.2022.
14. ↑  Henriksson lainalle Hämeenlinnaan *tappara.fi*.  26.1.2023. Tamhockey Oy. Viitattu 6.2.2023.
15. ↑  HPK sopimukseen Jere Henrikssonin kanssa *hpk.fi*.  6.2.2023. HPK Liiga Oy. Viitattu 6.2.2023.
16. ↑  TPS värväsi HPK-hyökkääjän erikoissopimuksella *MTV Uutiset*.  26.12.2023. Viitattu 30.12.2023.
17. ↑  Jesper Henriksson *Elite Prospects*. Everysport Media Group AB.  (englanniksi)

HPK – SM-liiga
6 Pulli |
10 Vesterinen |
12 Päivärinta |
14 Ahonen |
17 Hietanen (**C**) |
18 Savolainen |
19 Rautiainen |
25 Huttunen |
29 Ruokonen |
30 Rajaniemi |
31 Markkanen |
35 Ka. Saarinen |
37 Ikonen |
38 Karjalainen |
40 Nurmi |
44 Reini |
50 Skinnari |
53 Janatuinen |
54 Pärssinen |
65 Loimaranta |
71 Järvelä |
74 Nikkilä (**A**) |
80 Lundell |
81 Aaltonen |
82 Tuulola |
89 Ketola |
91 Mustonen |
92 Toivonen |
95 Toivola (**A**) |
-- Juvonen |
-- Lukkari |
-- Ki. Saarinen  

Valmentajat Lehtonen – Sirento-Manninen – Virta – Virtanen – Sarvela – Jokinen